เก็บกระเป๋าไปเที่ยวกัน! ไต้หวันขยาย ‘ฟรีวีซ่า’ แก่นักท่องเที่ยวไทยอีก 1 ปี
เมื่อไม่กี่วันที่ผ่านมา สำนักงานเศรษฐกิจและวัฒนธรรมไทเป ประจำประเทศไทย แจ้งว่ารัฐบาลไต้หวันตัดสินใจขยายเวลาทดลองฟรีวีซ่าแก่ 3 ประเทศในเอเชียตะวันออกเฉียงใต้ ได้แก่ ไทย บรูไน และฟิลิปปินส์ ซึ่งจะมีผลตั้งแต่วันที่ 1 สิงหาคม 2561 ถึง วันที่ 31 กรกฎาคม 2562 โดยทั้งสามประเทศจะได้รับฟรีวีซ่าไม่เกิน 14 วัน จากเดิม 30 วันสำหรับคนไทยและบรูไน และเท่าเดิม 14 วันสำหรับชาวฟิลิปปินส์ ส่งผลให้นักท่องเที่ยวชาวไทย เดินทางเที่ยวไต้หวันได้ฟรีไม่ต้องขอวีซ่าไปอีก 1 ปีเต็มรัฐบาลไต้หวันให้เหตุผลว่า เหตุที่ขยายช่วงเวลา ทดลองฟรีวีซ่า ให้แก่ประเทศไทยเนื่องจากนักท่องเที่ยวชาวไทยไปเยือนไต้หวันเพิ่มขึ้นอย่างต่อเนื่อง โดยเพิ่มจาก 195640 คนในปี 2016 เป็น 292534 คนในปีที่ผ่านมา ทั้งนี้ทั้งนั้น การเอื้อประโยชน์ในครั้งนี้ ทางการไต้หวันก็คาดหวังเช่นเดียวกันว่า รัฐบาลไทยจะให้สิทธิ์ฟรีวีซ่าแก่นักท่องเที่ยวไต้หวันที่เข้ามาท่องเที่ยวในประเทศไทยในอนาคตเช่นกัน สำหรับสาธารณรัฐจีน หรือ ไต้หวัน มีสถานที่ท่องเที่ยวน่าสนใจมากมาย ไม่ว่าจะเป็นพิพิธภัณฑ์งานศิลป์ในตัวเมืองไทเป ตึก 101 ร้านชามุก และของกินแสนอร่อย ตลาดกลางคืนที่สามารถเดินเที่ยวได้ถึงรุ่งสาง แหล่งท่องเที่ยวทางธรรมชาติอย่าง อุทยานแห่งชาติไท่หลู่เก๋อ เทือกเขาอาลีซาน บ่อน้ำพุร้อนเป่ยโถว รวมถึงเมืองในสายหมอกจิ่วเฟิ่น เป็นอาทิ อีกทั้งยังเดินทางสะดวก ค่าเงินพอๆ กับบ้านเรา ไม่ต้องเตรียมเงินไปเยอะก็สนุกได้ Photos: Shutterstockอ้างอิง:
ไต้หวันขยายเวลาทดลองฟรีวีซ่าแก่ 3 ประเทศในเอเชียตะวันออกเฉียงใต้ ได้แก่ ไทย บรูไน และฟิลิปปินส์ ซึ่งจะมีผลตั้งแต่วันที่ 1 สิงหาคม 2561 ถึงวันที่ 31 กรกฎาคม 2562 โดยทั้งสามประเทศจะได้รับฟรีวีซ่าไม่เกิน 14 วัน จากเดิม 30 วันสำหรับคนไทยและบรูไน และเท่าเดิม 14 วันสำหรับชาวฟิลิปปินส์ 